## Pravilnik o izmjenama i dopunama Pravilnika o čamcima

### NN 91/2006 (14.8.2006.), Pravilnik o izmjenama i dopunama Pravilnika o čamcima

# MINISTARSTVO MORA, TURIZMA, PROMETA I RAZVITKA

**2147**

Na temelju članka 72. i članka 237. stavak 1. Zakona o plovidbi unutarnjim
vodama (»Narodne novine« br. 19/98 i 151/2003) ministar mora, turizma, prometa i
razvitka Republike Hrvatske donosi

## PRAVILNIK

### O IZMJENAMA I DOPUNAMA PRAVILNIKA O ČAMCIMA

Članak 1.

U Pravilniku o čamcima (»Narodne novine«, br. 38/06) članak 12. mijenja se i
glasi:
(1) »Čamac može ploviti u granicama unutarnjih voda Repub­like Hrvatske.
(2) »Čamcu se može na zahtjev vlasnika odrediti područje plovidbe i u granicama
teritorijalnog mora i unutarnjih morskih voda ako prilikom pregleda i upisa
udovoljava odredbama Pravilnika o brodicama i jahtama, koje se odnose na brodice
za osobne potrebe u pogledu osposobljenosti brodice za plovidbu i opreme.«
(3) »U slučaju iz stavka 2. ovog članka vlasnik čamca dužan je platiti naknadu
koju plaćaju vlasnici brodica i jahti upisanih u oče­vid­nik brodica i jahti.
Naknada se plaća na području morske županije gdje čamac pretežito boravi. Uvjet
za plaćanje naknade upisuje se u dozvolu za plovidbu čamca.«
(4) »Kapetanija može s obzirom na konstrukciju, plovna svojstva, porivne i druge
uređaje i opremu čamca ograničiti plovidbu na određenu udaljenost od obale ili
na određeno područje u skladu s Pravilnikom o brodicama i jahtama.«
(5) »Čamac unutarnje plovidbe koji se sukladno članku 5. točka 20. Pomorskog
zakonika smatra jahtom može ploviti na moru samo ako se prethodno upiše u
Upisnik jahti.«

Članak 2.

U članku 13. stavak 4. mijenja se i glasi:
(4) »Obrazac Uvjerenja o osposobljenosti za voditelja čamca prilog je ovog
Pravilnika i čini njegov sastavni dio (Obrazac br. 1; PRILOG 1.)«

Članak 3.

U članku 15. stavku 3. riječi »voditelja brodice« zamjenjuje se riječima:
»voditelja čamca«.

Članak 4.

U članku 30. iza stavka 1. dodaje se novi stavak koji glasi:
(2) »Ovjeru preslike iz stavka 1. ovog članka može obaviti i službena osoba
kapetanije ili ispostave.«
Stavak 2. postaje stavak 3.

Članak 5.

U članku 34. stavak 3. mijenja se i glasi:
(3) »U slučaju brisanja čamca iz očevidnika čamaca po službenoj dužnosti
kapetanija odnosno ispostava oglasit će brisanje i poništenje dozvole za
plovidbu na oglasnoj ploči kapetanije odnosno ispostave.«

Članak 6.

U članku 46. stavku 6. u alineji 1. iza riječi »plovidbi« stavlja se zarez i
dodaje se riječ:»ili«.
Iza alineje 2. dodaje se alineja 3. koja glasi:
»– za ispite u čijem ispitnom programu je propisan predmet »Plovidbeni propisi«
član ispitnog povjerenstva može biti i diplomirani pravnik s najmanje tri godine
radnog iskustva u Ministarstvu u Upravi nadležnoj za unutarnju plovidbu,
kapetaniji ili ispostavi.«
U stavku 7. u alineji 1. iza riječi: »pomorstvu« stavlja se zarez i dodaje
riječ.»ili«
Iza alineje 2. dodaje se alineja 3. koja glasi:
»– za ispite u čijem ispitnom programu je propisan predmet »Pomorsko pravo« član
ispitnog povjerenstva može biti i diplomirani pravnik s najmanje tri godine
radnog iskustva u Ministarstvu u Upravi nadležnoj za poslove pomorstva ili
Upravi nadležnoj za sigurnost na moru, lučkoj kapetaniji ili ispostavi lučke
kapetanije.

Članak 7.

U članku 52. u stavku 1. iza točke c) dodaje se točka d) koja glasi:
d) »koja je stekla Uvjerenje o osposobljenosti za voditelja čamca prije stupanja
na snagu Pravilnika o brodicama (»Narodne novine« broj 81/94; 77/01, 8/02 i
122/04) pod uvjetom da položi dopunski ispit iz predmeta »Pomorska
radiotelefonijska služba« po ispitnom programu za voditelja brodice kategorije
B, te koja posjeduje Uvjerenje o osposobljenosti za voditelja čamca u kojem u
rubrici pod brojem 10 stoje klauzule ICM i ICMS«
Stavci 2. i 3. se brišu.
Stavak 4. postaje stavak 2.

Članak 8.

Ovaj Pravilnik stupa na snagu osmog dana od dana objave u »Narodnim novinama«

Klasa: 011-01/06-05/64
Urbroj: 530-05-06-1
Zagreb, 18. srpnja 2006.

Ministar
**Božidar Kalmeta**, v. r.

PRILOG 1.

*Obrazac 1.*

UVJERENJE O OSPOSOBLJENOSTI ZA VODITELJA ČAMCA

![](dodatni/143323.gif)

Pravilnik, NN 91/2006-2147
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)